Forretningen sælger varer som de ikke har på lager (hvilket jo er menneskeligt og der kan ske fejl). Problematikken ligger i at de kontaktede mig pr. mail om at varen var udsolgt og adspurgte mig her om jeg ville vente på denne. Jeg svarede "Ja" men at de fortsat skulle sende det resterende af min ordre. Herefter hørte jeg ingenting, jeg kontaktede dem endda pr. telefon, hvor den eneste besked jeg kunne få var, at jeg ville få svar senere på dagen pr. mail. Dette var heller ikke tilfældet. Endnu engang sender jeg dem en mail - fortsat ingen svar. Efter forgæves forsøg på opkald til forretningen og en telefonsvare i øret, kom jeg endelig igennem og valgte derefter at annullere min ordre (heldigvis uden problemer). Det er åbentlyst at filur.dk bevidst ikke har ønsket svare på min forspørgsel, i og med at de grundet deres fejl skulle afsende 2x ordre og de ikke er interesseret i at betale 2x fragt, men at de decideret undlader at svare er uforskammet og jeg håber ikke andre kunder oplever samme problematikker.